Er hægt að finna aumari afsökun fyrir verkefnavali ??? Hér hefur dómgreindin svo sannarlega tekið sér ærlegt frí , svo mikið er víst . Hér er reyndar veikleiki í söguþræði : Ef eiginkonan er á förum , af hverju þarf þá Ragnar að koma líka til að vera eins og þriðja hjólið í ástarævintýri Benedikts ? Það er segin saga í farsa að persóna , sem lendir í vandræðum vegna lygi grípur til annarrar lygi til að forða sér úr vandræðunum og kemur sér þá einfaldlega í enn verri vandræði . Þess vegna kemur það ankannalega fyrir sjónir að Benedikt er eins og á nálum frá upphafi , taugaveiklaður og trekktur og hagar sér eins og unglingur sem ekki vill láta standa sig að laumureykingum ! Með slíkum tökum verður enginn stígandi , engin vaxandi spenna og botninn dettur úr samleik og úr verður fremur afkáralegur ofleikur á köflum sem fær svo á sig fjarstæðukenndan blæ þegar Sólveig veisluþjónustukokkur birtist . Katrín Halldóra Sigurðardóttir hefur svo sannarlega sýnt og sannað að hún er stórkostleg gamanleikkona , en hér hefði svo sannarlega mátt draga úr látunum , þegar hún birtist í útidyrunum í mótorhjólagalla og gengur inn í húsið með stórkarlalegu , vaggandi kúrekagöngulagi – sem ber svo ekkert á þegar á leikinn líður ! Spenningurinn er þeim mun meiri eftir því sem maðurinn er valdsmannslegri , því ekkert er fyndnara en að sjá ríkan mann verða fyrir skakkafalli . Enn fyndnara verður það ef hann sleppur hjá bananahýðinu en fellur í enn dýpri gryfju fulla af skítugu vatni sem enginn sá fyrir og sem hann þarf svo að klöngrast upp úr . Þegar tjaldið er dregið frá í Sex í sveit hafa lykilpersónur verksins þegar dottið um bananahýðið – og fallið í gryfjuna að auki . Þegar litið er á umgjörð verksins má segja að leikmyndin er helstil yfirþyrmandi og óhentug , fjarlægðir eru miklar og erfitt að skapa þá nánd sem getur orðið hættuleg þegar allir eru að ljúga hver að öðrum . Þá má einnig benda á , að snjallheimilið , „ google home “ , hefði mátt fá tilgang í gegnum alla sýninguna , þetta er sniðug hugmynd í upphafi en fjarar út og nýtist ekki atburðarásinni . Með tilvísun í upphaf þessarar gagnrýni og það sem sagt er um hugmyndafræði sögunnar og leiksýningarinnar er óhjákvæmlegt annað en að beina þeim tilmælum til stjórnenda Borgarleikhússins að taka þessa sýningu af dagskrá . Hún er einfaldlega ekki Borgarleikhúsi sæmandi – allra síst í ljósi þess sem á undan er gengið ! Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .